cyanic-selkie/wikianc huggingface dataset:
Βιτορίνο ντα Φέλτρε
Βιογραφία
Σπούδασε με δασκάλους τον Ιωάννη της Ραβέννας και στην Πάντοβα υπό τον Gasparino da Barzizza. Το 1415 στη Βενετία έμαθε ελληνικά για 18 μήνες από το Γκουαρίνο ντα Βερόνα, το μαθητή του Μανουήλ Χρυσολωρά. Αναγκάστηκαν να φύγουν όμως από εκεί λόγω επιδημίας. Στη συνέχεια δίδαξε αρχικά στην Πάντοβα και to 1423 προσκλήθηκε από τον μαρκήσιο της Μάντοβα Τζανφραντσέσκο Γκοντζάγκα να μορφώσει τα παιδιά του. Στη Μάντοβα, ο Βιτορίνο δημιούργησε ένα σχολείο στο οποίο δίδασκε τα παιδιά του μαρκήσιου και τα παιδιά άλλων επιφανών οικογενειών - αγόρια και κορίτσια, κάτι πρωτοποριακό για την εποχή - μαζί με πολλά φτωχά παιδιά που δε τους χρέωνε αμοιβή, αντιμετωπίζοντας όλους επί ίσοις όροις. Δεν δίδαξε μόνο γλώσσα, ιστορία και ρητορική, αλλά έδωσε ιδιαίτερη έμφαση στα θρησκευτικά και τη σωματική αγωγή. Τα μαθήματα του Βιτόρινο για ελληνικά και λατινικά, μαθηματικά, μουσική, τέχνη, θρησκεία, ιστορία, ποίηση και φιλοσοφία ήταν τόσο δημοφιλή που το σχολείο του ήταν γνωστό ως La Casa Gioiosa, "το σπίτι της χαράς". Σύντομα έγινε διάσημος σε όλη την Ιταλία, και παιδιά ευγενών από άλλες πόλεις ήρθαν στη Μάντοβα για να μάθουν κοντά του. Τελικά ήταν τόσοι οι ευγενείς που μορφώθηκαν στο σχολείο του που ονομάστηκε και Σχολή των Πριγκίπων. μικρογραφία| [[Πιζανέλλο|Pisanello, μενταγιόν του Βιτορίνο, περ.1446. ]] Ήταν ένας από τους πρώτους μοντέρνους εκπαιδευτικούς της Αναγέννησης. Πολλές από τις μεθόδους του ήταν καινοτόμες, ιδιαίτερα η στενή συνεργασία μεταξύ δασκάλου και μαθητή όπως είχε με το Gasparino da Barzizza και στην προσαρμογή της διδασκαλίας στις ικανότητες και τις ανάγκες του παιδιού. Ζούσε με τους μαθητές και τους έκανε φίλους από την πρώτη τάξη του δημοτικού. Το σχολείο του είχε καλό φωτισμό και πιο γερά υλικά κατασκευής από άλλα σχολεία της εποχής. Ο Βιτορίνο έκανε επίσης της σχολικές ασκήσεις πιο ενδιαφέρουσες, προσθέτοντας ταξίδια στο πρόγραμμα σπουδών του. Παρακολούθησε πολύ προσεκτικά την υγεία των μαθητών του και γενικά ανέβασε το επίπεδο των εκπαιδευτικών. Τα σχολεία σε όλη την Ευρώπη (ειδικά στην Αγγλία) αντέγραψαν μεθόδους του. Πολλοί από τους μεγαλύτερους μελετητές της δεκαετίας του 15ου αιώνα, όπως οι Πότζιο Μπρατσολίνι και Φραγκίσκος Φίλελφος, έστειλαν τους γιους τους να σπουδάσουν στο σχολείο του. Άλλοι μαθητές του Βιτορίνο ήταν ο Φεντερίκο ντα Μοντεφέλτρο κι ο Gregorio Correr. Ο Θεόδωρος Γαζής το 1441 ήρθε και βελτίωσε κοντά του τα Λατινικά του για να μπορεί να 'ναι καλύτερος δάσκαλος ελληνικών. Μετά τον θάνατο του Βιτόρινο, την διοίκηση του σχολείου του ανέλαβε ο Iacopo da San Cassiano.
Τα σχολεία που ίδρυσε ο Βιτορίνο κι ο άλλος διάσημος ουμανιστής δάσκαλος κ παλιός φίλος του Γκουαρίνο ντα Βερόνα σε διάφορες πόλεις της βόρειας Ιταλίας, έθεσαν ψηλά τον πήχη της Παιδείας στην Αναγεννησιακή Ιταλία με έμφαση στη γνώση, την επιστήμη, το πείραμα, την Ιστορία, τη Γεωγραφία, τη Μουσική αλλά και τη Γυμναστική. Έβαλαν τη σφραγίδα τους στην Παιδαγωγική και υπήρξαν μοντέλο ως και τον 18ο αιώνα.
Περαιτέρω ανάγνωση
Κατηγορία:Ιταλοί αναγεννησιακοί ουμανιστές
Αέριο CS
Το oρθοχλωροβενζαμαλονονιτρίλιο με χημικό τύπο C10H5ClN2 είναι συστατικό ενός "δακρυγόνου" που αναφέρεται γενικά ως κατασταλτικό Αέριο CS. Στην πραγματικότητα είναι είδος αεροζόλ, πτητικό διάλυμα που εξατμίζεται εύκολα με 2-2-χλωροβενζαμαλονονιτρίλιο, το οποίο είναι σε στερεά κατάσταση σε θερμοκρασία δωματίου. Το αέριο CS είναι γενικά αποδεκτό ως "μη θανατηφόρο" και ανακαλύφθηκε από δύο Αμερικανούς, τον Μπεν Κόρσον και τον Ρότζερ Στάουτον στο Κολέγιο Μίντλμπουρι το 1928. Το όνομα του χημικού προέρχεται από τον συνδυασμό των πρώτων γραμμάτων των επωνύμων των δύο επιστημόνων.
Τοξικότητα
Παρόλο που θεωρείται μη θανατηφόρο, εντούτοις είναι δυνατόν να δημιουργήσει σημαντική ζημιά στο αναπνευστικό, όπως επίσης σημαντική καταστροφή στην καρδιά και το ήπαρ.
Στις 28 Σεπτεμβρίου, 2000, ο καθ. Ούβε Χάινριχ δημοσίευσε μελέτη του, σύμφωνα με την οποία το αέριο CS μπορεί να είναι θανατηφόρο, αν δεν χρησιμοποιείται μάσκα και χρησιμοποιηθεί σε κλειστό χώρο. Υφίστανται επίσης αναφορές ότι η έκθεση στο αέριο CS είναι δυνατόν να προκαλέσει αποβολή εμβρύων, καθώς συνδέεται με ασυνήθιστες αλλαγές χρωμοσώματος (κλαστογενική επίδραση) σε κύτταρα θηλαστικών.
Όταν το αέριο CS μεταβολίζεται, ανιχνεύεται κυανίδιο στον ανθρώπινο ιστό. Σύμφωνα με τις υγειονομικές υπηρεσίες προληπτικής ιατρικής του αμερικανικού στρατού το αέριο CS παράγει ιδιαίτερα τοξικούς καπνούς και οι μεγάλες συγκεντρώσεις του συνιστούν άμεσο κίνδυνο για τη ζωή και την υγεία του θύματος. Οι ίδιες υπηρεσίες συνιστούν άμεση ιατρική περίθαλψη σε περίπτωση έκθεσης στο αέριο. Εκτός του αερίου, το διαλυτικό μέσο MiBK είναι αφεαυτού επιβλαβές και μπορεί να προκαλέσει ερεθισμούς, δερματίτιδα, εγκαύματα στους δερματικούς ιστούς και καταστροφή του ήπατος.
Συμπτώματα
Το αέριο CS προκαλεί κατά την επαφή του με τον ανθρώπινο οργανισμό δάκρυα, ισχυρούς πόνους και σπασμούς των βλεφάρων και ερύθημα του επιπεφυκότος αν εκτεθούν τα μάτια. Κοινή συμπτωματολογία είναι επίσης η ρινόρροια και η ρινική ενόχληση, συνοδευόμενη συνήθως από αίσθημα ναυτίας και έμετο. Συχνό φαινόμενο είναι επίσης ο πόνος στο, λαιμό, το φτέρνισμα, ο βήχας σφίξιμο στο στήθος και η ιδιαίτερη έκκριση σιέλου.
Αν τα δακρυγόνα εκτοξευτούν από κοντινή απόσταση, υπάρχει περίπτωση επιπλοκών, στις οποίες περιλαμβάνεται το συμβλέφαρο, η μολυσματική κερατίτιδα και η πιθανή αιμορραγία του υαλώδους. Δευτερογενώς το αέριο είναι δυνατόν να προκαλέσει ερυθηματώδη δερματίτιδα και δερματίτιδα επαφής με φουσκάλες, κύστεις και εφελκιδώσεις, κάτι που συνοδεύεται συχνά από έντονα πρηξίματα.
Απολύμανση
Η μόλυνση από αέριο CS μπορεί να αφαιρεθεί με πλύση αλκαλικού διαλύματος νερού και δισουλφίδιου (διθειούχου) νατρίου, καθώς οι ενώσεις που περιέχουν χλώριο πρέπει να εξουδετερώνονται με διθειούχο νάτριο. Ως απολυμαντικό επίσης προτείνεται και η πλύση με φυσιολογικό ορό.
Διαδίκτυο
Κατηγορία:Χημικά όπλα
2782 Λεωνίδας
Ο Λεωνίδας (Leonidas) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,339. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Σπαρτιάτη βασιλιά Λεωνίδα.
Φυσικά χαρακτηριστικά
Τα φυσικά χαρακτηριστικά του Λεωνίδα είναι άγνωστα.
Εξωτερικοί σύνδεσμοι-πηγές
Λεωνιδας
Εθνόσημο των Ουώλλις και Φουτούνα
To εθνόσημο των Ουώλλις και Φουτούνα αποτελείται από στοιχεία που εμπεριέχονται στην ανεπίσημη τοπική σημαία των Ουώλλις και Φουτούνα.
Υπάρχει ένας θυρεός με ένα κόκκινο φόντο και έχει ένα άσπρο τετράγωνο, το οποίο τέμνεται σε τέσσερα μέρη από ένα κόκκινο σταυρό σε σχήμα «Χ». Η σημαία της Γαλλίας σκιασμένη με λευκό βρίσκεται στη πάνω αριστερή πλευρά του ιστού.
Ουώλλις Κατηγορία:Ουώλλις και Φουτούνα
Άλις Κόμπερ
Η Άλις Ελίζαμπεθ Κόμπερ (23 Δεκεμβρίου 1906 - 16 Μαΐου 1950) ήταν Αμερικανίδα κλασικίστρια, πιο γνωστή για εκτεταμένες έρευνες που οδήγησαν τελικά στην αποκρυπτογράφηση της Γραμμικής Β΄.
Βίος
Κόρη Ούγγρων μεταναστών, η Κόμπερ γεννήθηκε στο Γιόρκβιλ, γειτονιά στην Άνω Ανατολική πλευρά του Μανχάταν. Παρακολούθησε το Λύκειο του Κολεγίου Χάντερ και το καλοκαίρι του 1924 κατέλαβε την τρίτη θέση σε διαγωνισμό υποτροφιών στη Νέα Υόρκη. Το έπαθλο των 100 δολαρίων το χρόνο τη βοήθησε να παρακολουθήσει το Κολέγιο Χάντερ, από όπου αποφοίτησε στα με ειδίκευση στα Λατινικά.
Εξελέγη στην Phi Beta Kappa, από όπου αποφοίτησε μετ' επαίνου. Πήρε μεταπτυχιακό τίτλο στις κλασικές σπουδές στο Πανεπιστήμιο Κολούμπια το 1929 και διδακτορικό το 1932.
Εξωτερικοί σύνδεσμοι
Κατηγορία:Αμερικανοί γλωσσολόγοι Κατηγορία:Αμερικανοί αρχαιολόγοι Κατηγορία:Αμερικανοί ανθρωπολόγοι Κατηγορία:Αμερικανοί πανεπιστημιακοί
Ύττριο
Το 1787, ο Καρλ Άξελ Αρρένιους ανακάλυψε ένα νέο ορυκτό κοντά στο Ύττερμπυ στη Σουηδία και το ονόμασε υττερβίτη, από το όνομα του χωριού. Ο Γιόχαν Γκάντολιν ανακάλυψε οξείδιο του υττρίου σε δείγμα του Αρρένιους το 1789, και ο Άντερς Γκούσταφ Έκεμπεργκ ονόμασε το νεό οξείδιο υττρία. Το στοιχείο ύττριο απομονώθηκε πρώτη φορά το 1828 από τον Φρίντριχ Βέλερ.
Εξωτερικοί σύνδεσμοι
Κατηγορία:Μέταλλα Κατηγορία:Στοιχεία μετάπτωσης Κατηγορία:Λανθανίδες
Φιννέας Ο'Κόνελ
Παραπομπές
Κατηγορία:Βραβευμένοι με Γκράμι Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Κλείσιμο της ΕΡΤ
Το κλείσιμο της Ελληνικής Ραδιοφωνίας - Τηλεόρασης (ΕΡΤ) (γνωστό στην τότε αντιπολίτευση ως "μαύρο της ΕΡΤ") έλαβε χώρα στην Ελλάδα από την 11η Ιουνίου έως την 7η Νοεμβρίου 2013. Η τότε κυβέρνηση συνεργασίας ΝΔ/ΠΑΣΟΚ/ΔΗΜΑΡ έκλεισε τον τότε δημόσιο ραδιοτηλεοπτικό φορέα ως μέρος μετάβασής του σε Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ). Η απόφαση αμφισβητήθηκε έντονα, και προκάλεσε εγχώριες και διεθνείς αντιδράσεις, και οδήγησε στην έξοδο της Δημοκρατικής Αριστεράς από την κυβέρνηση. Η πλειοψηφία των απολυμένων εργαζομένων της ΕΡΤ συνέχισε να εκπέμπει προγράμματα για πολλούς μήνες από τις εγκαταστάσεις του φορέα, ενώ μετά την έξωσή τους από το Ραδιομέγαρο, μια μειοψηφία συνέχισε τη μετάδοση προγραμμάτων μέσα από την ΕΡΤ Open ενώ άλλοι συμμετείχαν στο νέο δημόσιο φορέα που ιδρύθηκε, τη ΝΕΡΙΤ.
Ιστορικό κλεισίματος
Στις 11 Ιουνίου 2013, ο αρμόδιος υπουργός Τύπου και Μέσων Ενημέρωσης και κυβερνητικός εκπρόσωπος Σίμος Κεδίκογλου ανακοίνωσε πως τα μεσάνυχτα της ίδιας μέρας η ΕΡΤ θα έκλεινε οριστικά και οι 2.656 εργαζόμενοί της θα απολύονταν. Σύμφωνα με τις δηλώσεις του ύστερα από κάποιο σύντομο αλλά αόριστο χρονικό διάστημα θα λειτουργούσε ένας νέος δημόσιος ραδιοτηλεοπτικός φορέας με προσωπικό κάτω των 1.000 ατόμων.
Η ΕΡΤ διαλύθηκε με κοινή υπουργική απόφαση που εκδόθηκε βάσει του άρθρου 14B του νόμου 3429/2005 (σχετικά με τη λύση, συγχώνευση και αναδιάρθρωση των δημοσίων επιχειρήσεων) όπως τροποποιήθηκε με Πράξη Νομοθετικού Περιεχομένου (ΦΕΚ 139/11.6.2013, Τεύχος A'). Παρά την ύπαρξη ενός πλεονάσματος του προϋπολογισμού χάρη στο ανταποδοτικό τέλος, σε τηλεοπτική του δήλωση ο Κεδίκογλου χαρακτήρισε την ΕΡΤ ως ένα «καταφύγιο των αποβλήτων» που κόστιζε περισσότερο και είχε λιγότερους θεατές από τα ιδιωτικά μέσα ενημέρωσης.
Λίγο πριν τα ξημερώματα της 12ης Ιουνίου διεκόπη η εκπομπή του σήματος από τις ραδιοτηλεοπτικές κεραίες σε όλη την Ελλάδα με την επέμβαση των Μονάδων Αποκατάστασης Τάξης σε κάποιους πομπούς. Το αναλογικό σήμα διεκόπη στις 22:54, το ψηφιακό στις 23:12 και το ραδιοφωνικό στις 23:22. Μαζί διεκόπη το σήμα και άλλων τηλεοπτικών καναλιών που χρησιμοποιούσαν τους ίδιους αναμεταδότες. Χρησιμοποιώντας τις δορυφορικές υπηρεσίες, κάποια γραφεία και άλλους χώρους που δεν είχαν κλείσει ακόμα, οι δημοσιογράφοι της ΕΡΤ συνέχισαν τις εκπομπές τους μέσω διαδικτύου.
Με τη σειρά της η πολιτεία, η οποία είχε ήδη αναλάβει τη διαχείριση της ΕΡΤ, ζήτησε την παύση αναμετάδοσης του τηλεοπτικού προγράμματος της ΕΡΤ από τους τηλεοπτικούς σταθμούς και τους παρόχους διαδικτύου λόγω του ότι αυτό δεν ήταν νόμιμο και αδειοδοτημένο.
Στις 12 Ιουνίου 2013 οι επίσημες ιστοσελίδες ert.gr, ert3.gr και voiceofgreece.gr αφαιρέθηκαν από το ελληνικό διαδικτυακό μητρώο. Άλλα περιουσιακά στοιχεία και ιστοσελίδες που κατοχυρώθηκαν από την ΕΡΤ βρίσκονταν σε κίνδυνο να κλείσουν (επειδή οι υπεύθυνοι αποφάσισαν την ακύρωση και αλλαγή της διεύθυνσης επικοινωνίας) και ιδίως οι επίσημες σελίδες στο Facebook και στο Twitter. Η ΕΡΤ LIVE άρχισε να αναμεταδίδεται από άλλους διαδικτυακούς τόπους και ιστολόγια.
Αντιδράσεις
Το κλείσιμο της ΕΡΤ πυροδότησε κύμα διαμαρτυριών και αντιδράσεων σε όλη την Ελλάδα, με πολίτες να συγκεντρώνονται έξω από το Ραδιομέγαρο της ΕΡΤ σε ένδειξη συμπαράστασης και αλληλεγγύης όλο το βράδυ, ενώ η ΕΣΗΕΑ, η ΓΣΕΕ και η ΑΔΕΔΥ κατήλθαν σε 24ωρη απεργία. Κύμα αντιδράσεων προκλήθηκε και στο εξωτερικό με την απαρχή της τηλεοπτικής κάλυψης των γεγονότων στο Ραδιομέγαρο της Μεσογείων από ξένα τηλεοπτικά δίκτυα. Η EBU έσπευσε να επικρίνει το κλείσιμο της ΕΡΤ, εκδίδοντας μια ανακοίνωση όπου εξέφραζε «βαθιά απογοήτευση εκ μέρους ολόκληρων των δημόσιων μέσων ενημέρωσης της Ευρώπης» και κάλεσε τον πρωθυπουργό Αντώνη Σαμαρά να ανακαλέσει την απόφαση.
Στις 12 Ιουνίου 2013 το βελγικό κανάλι Télé Bruxelles (νυν BX1) μετέδιδε το λογότυπο της ΕΡΤ και από κάτω τη λέξη "Solidarité" που σημαίνει "αλληλεγγύη". Μέσα από αυτή τη κίνηση ήθελε να εκφράσει τη διεθνή κατακραυγή.
Παρά την ανακοίνωση του κλεισίματος του φορέα, η πλειοψηφία των εργαζόμενων της ΕΡΤ παρέμειναν στους τόπους εργασίας τους. Μετά το κλείσιμο των πομπών και της ιστοσελίδας, οι μεταδόσεις των εκπομπών συνεχίστηκαν μέσω δορυφόρου με εξοπλισμό της EBU. Η EBU παραχώρησε επίσης συχνότητα για την παροχή συνεχούς ροής (live streaming) στο διαδίκτυο της εκπομπής της ΕΡΤ. Επιπλέον οι εργαζόμενοι της ΕΡΤ ξανάνοιξαν τους αναλογικούς πομπούς στις περισσότερες περιοχές της Ελλάδος έτσι ώστε να συνεχίζει να εκπέμπει το πρόγραμμά της.
Στις 21 Ιουνίου 2013, η Δημοκρατική Αριστερά, ο τότε τρίτος κυβερνητικός εταίρος, αποχώρησε από τη συγκυβέρνηση ΝΔ-ΠΑΣΟΚ επικαλούμενη ως αιτία τον τρόπο που επέλεξε η κυβέρνηση για την αναδιοργάνωση της δημόσιας ραδιοτηλεόρασης.
Συμβούλιο της Επικρατείας και Δημόσια Τηλεόραση
Στις 12 Ιουνίου 2013, η κυβέρνηση ανακοίνωσε τον φορέα που θα αντικαθιστούσε την ΕΡΤ, τη Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ). Πέντε μέρες αργότερα, το Συμβούλιο της Επικρατείας έκρινε το κλείσιμο της ΕΡΤ νόμιμο αλλά παράλληλα απαίτησε τη διαρκή λειτουργία δημόσιου ραδιοτηλεοπτικού φορέα για το χρονικό διάστημα έως και τη σύσταση και τη λειτουργία νέου φορέα. Προκειμένου να μην επαναλειτουργήσει την ΕΡΤ, η Κυβέρνηση δημιούργησε έναν προσωρινό φορέα, τη Δημόσια Τηλεόραση, ο οποίος υπαγόταν στο Υπουργείο Οικονομικών που είχε αναλάβει τη διαχείριση των περιουσιακών στοιχείων και την εκκαθάριση της ΕΡΤ. Ο φορέας αυτός ξεκίνησε την πειραματική του λειτουργία στις 10 Ιουλίου του 2013.
Προσφυγή της ΠΟΣΠΕΡΤ σε ευρωπαϊκό δικαστήριο
Τον Απρίλιο του 2018 το Ευρωπαϊκό Δικαστήριο Ανθρωπίνων Δικαιωμάτων αποδέχθηκε και εξετάζει τη προσφυγή της ΠΟΣΠΕΡΤ, που μεταξύ άλλων υποστηρίζεται πως «το ολοσχερές κλείσιμο ενός οργανισμού δημόσιας ραδιοτηλεόρασης ισοδυναμεί με παραβίαση της ελευθερίας έκφρασης, που προστατεύεται από το άρθρο 10 της ΕΣΔΑ».
Συνέχιση λειτουργίας προγραμμάτων και εκκένωση του Ραδιομέγαρου
Η πλειοψηφία των εργαζομένων αρνήθηκε να εγκαταλείψει το κτίριο της ΕΡΤ και συνέχισε την εκπομπή ραδιοφωνικού, τηλεοπτικού και διαδικτυακού προγράμματος. Στις 24 Οκτωβρίου 2013 η EBU σταμάτησε να αναμεταδίδει το πρόγραμμα της ΕΡΤ μέσα από τους δορυφόρους της, γεγονός που επηρέασε την επίγεια αναμετάδοση σε κάποια μέρη της Ελλάδας. Τα ξημερώματα της Πέμπτης 7 Νοεμβρίου 2013 τα ΜΑΤ και με παρουσία εισαγγελέα εισέβαλαν στο Ραδιομέγαρο της Αγίας Παρασκευής, το εκκένωσαν και προσήγαγαν τέσσερις εργαζόμενους. Με τον τρόπο αυτό έβαλαν τέλος στην επί πέντε μήνες εκπομπή ραδιοφωνικού και τηλεοπτικού προγράμματος από το Ραδιομέγαρο. Ακολούθησαν συμπλοκές και περιορισμένη χρήση δακρυγόνων έξω από το κτήριο που βρίσκεται στην Λεωφόρο Μεσογείων όπου συγκεντρώθηκε κόσμος μετά από κάλεσμα των εργαζομένων.
Μια μειοψηφία των εργαζόμενων της ΕΡΤ συνέχισε τη μετάδοση προγραμμάτων μέσα από το εγχείρημα της ΕΡΤ Open, η οποία συνέχισε τηλεοπτικές εκπομπές από τις συχνότητες της ΕΤ3 και ραδιοφωνικές από διάφορες περιοχές της Ελλάδας. Άλλοι εργαζόμενοι εντάχθηκαν στη ΝΕΡΙΤ.
Επαναλειτουργία της ΕΡΤ
Ο ΣΥΡΙΖΑ και οι ΑΝΕΛ, τα δύο κόμματα που σχημάτισαν την κυβέρνηση συνεργασίας η οποία προέκυψε από τις εκλογές του Ιανουαρίου του 2015 είχαν στο πρόγραμμά τους και την επαναλειτουργία της ΕΡΤ. Στις 28 Απριλίου του 2015, υπερψηφίστηκε κατά πλειοψηφία το σχετικό νομοσχέδιο το οποίο προέβλεπε την επαναλειτουργία όλων των τηλεοπτικών και ραδιοφωνικών σταθμών της ΕΡΤ και του περιοδικού Ραδιοτηλεόραση, ενώ το μέγιστο προβλεπόμενο προσωπικό της ήταν 2.500 εργαζόμενοι.
Το τρίτο κανάλι της ΕΡΤ, η ΕΡΤ3, η οποία δε σταμάτησε να εκπέμπει από την ημέρα του κλεισίματος του φορέα, επανήλθε στις πανελλαδικές συχνότητες της ΕΡΤ και αυτή με νέο πρόγραμμα, στις 29 Ιουνίου 2015. Στις 12 Οκτωβρίου 2017, επανακυκλοφόρησε το περιοδικό Ραδιοτηλεόραση. Τα ραδιοφωνικά προγράμματα Φιλία, Τρίτο Πρόγραμμα στα Βραχέα και τα ξενόγλωσσα προγράμματα της Φωνής της Ελλάδας δεν επαναλειτούργησαν. Στις 5 Μαρτίου 2018 επανεγκαινιάστηκε και επαναλειτούργησε, πλήρως, το κτήριο της ΕΡΤ στην γωνία των οδών Μουρούζη και Ρηγίλλης.
Παραπομπές
Κατηγορία:Ιστορία της ΕΡΤ Κατηγορία:Τηλεοπτικά κανάλια και σταθμοί οι οποίοι έκλεισαν το 2013 Κατηγορία:Νεότερη ιστορία της Ελλάδας
905 Ουνιβέρσιτας
Η Ουνιβέρσιτας (Universitas) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,411. Ανακαλύφθηκε το 1918 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου, και πήρε το όνομά της από τη λατινική λέξη για το πανεπιστήμιο, με τον σκοπό να τιμηθεί ειδικότερα το Πανεπιστήμιο του Αμβούργου.
Φυσικά χαρακτηριστικά
Η μέση διάμετρος της Ουνιβέρσιτας εκτιμάται σε 21,36 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,0895. Η Ουνιβέρσιτας περιστρέφεται γύρω από τον εαυτό της μία φορά κάθε 10 περίπου ώρες.
Εξωτερικοί σύνδεσμοι
Ουνιβερσιτας
Πύργος Λεμεσού
Ο Πύργος είναι κοινότητα της επαρχίας Λεμεσού στην Κύπρο.
Τοποθεσία
Ο Πύργος βρίσκεται 13 χιλιόμετρα ανατολικά της Λεμεσού. Είναι κτισμένο σε υψόμετρο 75 μέτρων πάνω από την επιφάνεια της θάλασσας. Δυτικά συνορεύει με την Παρεκκλησιά, βόρεια με τη Σανίδα και ανατολικά με το Μοναγρούλι και τη Μονή. Η νότια πλευρά της διοικητικής του έκτασης είναι παραθαλάσσια.
Φυσικό περιβάλλον
Στην περιοχή καλλιεργούνται εσπεριδοειδή, ελιές, χαρουπιές, αμυγδαλιές, σιτηρά, νομευτικά φυτά, διάφορα φρουτόδενδρα, λίγα αμπέλια και ελάχιστα όσπρια. Καλλιεργούνται επίσης διάφορα είδη λαχανικών και ιδιαίτερα ντομάτες.
Ιστορία
Ο Πύργος υπήρχε κατά τα μεσαιωνικά χρόνια με την ίδια ονομασία. Σε παλιού χάρτες είναι σημειωμένος με τις ονομασίες Pirgo και Birgo. Το χωριό πήρε το όνομα του από έναν πύργο που υπήρχε στην περιοχή κατά τα βυζαντινά χρόνια. Πύργος υπήρχε στην περιοχή και κατά την περίοδο της Φραγκοκρατίας. Ο πύργος αυτός πιθανόν να ήταν ένα κεντρικό οικοδόμημα οικογένειας ευγενών, στην οποία το χωριό ανήκε ως φέουδο.
Ο Νέαρχος Κληρίδης αναφέρει ότι, σύμφωνα με μια τοπική παράδοση, στο χωριό υπήρχε «Πύργος της Ρήγαινας», από το πάτωμα του οποίου ξεκινούσε σήραγγα που έφθανε στην Αμαθούντα. Επιπλέον, στον πύργο, σύμφωνα με την παράδοση, υπήρχε μια ολόχρυση άμαξα με την οποία μετακινείτο η ρήγαινα. Παλιό οικοδόμημα στο χωριό είναι γνωστό ως ρηγούδιν και πιστεύεται ότι το πάτωμα του είναι εκείνο του αρχικού πύργου, από το οποίο ξεκινούσε η σήραγγα.
Στη περιοχή του χωριού υπάρχουν δυο τουλάχιστον αρχαιολογικοί χώροι των προϊστορικών χρόνων που αποδεικνύουν αρχαιότατη κατοίκηση της περιοχής. Το χωριό βρίσκεται πολύ κοντά στην αρχαία πόλη της Αμαθούντος, στη διοικητική έκταση της οποίας περιλαμβανόταν κατά την αρχαιότητα η περιοχή του.
Εκκλησίες
Στο χωριό υπάρχουν 2 εκκλησίες και ένα εξωκκλήσι:
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Πύργου αυξανόταν συνεχώς στη διάρκεια των δεκαετιών. Ο πίνακας που ακολουθεί παρουσιάζει τον πληθυσμό του Πύργου όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λεμεσού
Αίγλη (μυθολογία)
Αίγλη (Αρχαία Ελληνικά: Αἴγλη) είναι το όνομα πολλών διαφορετικών προσώπων στην Ελληνική μυθολογία:
Πηγές
Κατηγορία:Ελληνική μυθολογία Κατηγορία:Ναϊάδες
Δημήτριος Γιάνναρος
Ο '''Δημήτριος Σ. Γιάνναρος' (αγγλ.: Demetrios S. Giannaros'') είναι καθηγητής Οικονομικών και πρώην Ελληνοαμερικανός πολιτικός, αντιπρόεδρος (πρωτος γεννημένος στο εξωτερικό) της Βουλής της πολιτείας του Κονέκτικατ και πρόεδρος της Παγκόσμιας Διακοινοβουλευτικής Ένωσης του Ελληνισμού (ΠΑΔΕΕ). Η ΠΑΔΕΕ αποτελείται από ελληνικής καταγωγής βουλευτές, υπουργούς, και πρωθυπουργούς εκλεγμένους παγκόσμια. Υπηρέτησε Πρόεδρος της ΠΑΔΕΕ από το 2003 ως το 2009.
Οικογένεια
Ο Δημήτριος Σ. Γιάνναρος γεννήθηκε στις 4 Οκτωβρίου 1949 στη Σάμο, από όπου το 1964 μετανάστευσε με την οικογένεια του στις ΗΠΑ. Ο παππούς του εργάσθηκε στην Αιθιοπία και ήταν έμπορος, όπως και ο πατέρας του, Σπυρίδων, ο οποίος γεννήθηκε στην Αιθιοπία. Η μητέρα του Ειρήνη, γένος Κυριακού, γεννήθηκε στην Λέκα της Σάμου. Ο παππούς του, Νικόλαος Κυριακού, ήταν αξιωματικούς του Ελληνικού Στρατού και πολεμιστής στην εισβολή της Τουρκίας στις αρχές του 1900.
Σπουδές
Στην Αμερική ολοκλήρωσε τις οικονομικές σπουδές του (PhD in Economics, Masters in Economic Development and Masters in Political Economy) στο Πανεπιστήμιο της Βοστόνης και της Μασαχουσέτης (Bachelors in Economics). Από το 1980 διδάσκει στο Πανεπιστήμιο Χάρτφορντ ως καθηγητής Οικονομικών και Διεθνούς Εμπορίου. Έχει επίσης εργασθεί ως επισκέπτης σε διάφορα πανεπιστήμια, όπως: Γέιλ, Βοστόνη, George Washington University και Γιαγκελόνιαν της Πολωνίας.
Για 7 χρόνια( 1991-98) ήταν ο γενικός Διευθυντής του προγράμματος (U.S. Consortium for Management Education in Central and Eastern Europe) για την αναδιοργάνωση της οικονομίας των Ανατολικών χωρών μετά από την επανάσταση εναντίον του Κομμουνισμού. Έχει συμμετάσχει σε διάφορα εκπαιδευτικά προγράμματα και επιτροπές για την εκπαίδευση στο μάνατζμεντ στην Κεντρική και Ανατολική Ευρώπη και μετείχε στο Αμερικανικό Εκπαιδευτικό Συμβούλιο ως ACE Fellow.
Πολιτική
Παράλληλα ασχολήθηκε με την πολιτική. Από το 1993 ως 1995 ήταν εκλεγμένο μέλος του Εκπαιδευτικού Συμβουλίου του Φάρμινγκτον.
Από το 1994 εκλέγεται συνεχώς βουλευτής στο πολιτειακό κοινοβούλιο με το Δημοκρατικό Κόμμα και από τον Φεβρουάριο του 2008 ως το 2011 ήταν Αντιπρόεδρος του Κοινοβουλίου. Τώρα εργάζεται ως οικονομικός σύμβουλος με την Giannaros Associates.
Ο Δημήτρης Γιάνναρος έγινε μέλος της ΠΑΔΕΕ το 1999 και ψηφίσθηκε από την ολομέλεια αμέσως ως Αναπληρωτής Πρόεδρος της ΠΑΔΕΕ. Από το 2002 εξελέγη Πρόεδρος της Παγκόσμιας Διακοινοβουλευτικής Ένωσης του Ελληνισμού (ΠΑΔΕΕ) και τον Ιούνιο του 2007 εξελέγη για τρίτη συνεχόμενη θητεία.
Είναι μέλος σε πολλούς διεθνείς και τοπικούς οργανισμούς καθώς και ομογενειακών οργανώσεων και σεβαστό μέλος σε θέματα οικονομικών και πολιτικής. Η γνώμη του ζητείται σε πολλά θέματα από τα μέσα μαζικής ενημέρωσης.
Εξωτερικοί σύνδεσμοι
Κατηγορία:Ελληνοαμερικανοί Κατηγορία:Πολιτικοί των ΗΠΑ Κατηγορία:Κονέκτικατ
Τσόπακας Λακωνίας
Ο Τσόπακας ή αλλιώς Παλάνα είναι ένας προεπαναστατικός ελληνικός οικισμός στην περιοχή της Λακωνικής Μάνης, με μόνιμο πληθυσμό περίπου 50 κατοίκους. Βρίσκεται 11 χιλιόμετρα νότια του χωριού Αρεόπολη και 5 χιλιόμετρα από το χωριό Πύργος Διρού, όπου βρίσκονται και τα περίφημα Σπήλαια Διρού.
Ο παλαιός οικισμός του Τσόπακα βρίσκεται δυτικά της επαρχιακής οδού. Ο νέος οικισμός ή Παλάνα είναι χτισμένος κατα μήκος της.
Σύμφωνα με μαρτυρίες προπολεμικά αριθμούσε 30 "παλικάρια για πόλεμο". Μέλη των οικονενειών Γκλεζάκου, Μιχαλίτση, Μονιφόρου και Ψυλλάκου αναφέρονται στους καταλόγους των τιμηθέντων με Αριστεία του Αγώνα 1821, τα οποία απονεμήθηκαν από τον 'Οθωνα, ως αναγνώριση στρατιωτικής υπηρεσίας κατά την περίοδο της επαναστάσεως (1821-1829.
Διαθέτει κοινό πολεμόπυργο και την εκκλησία της Αγίας Μαρίνας. Δίπλα στην Αγία Μαρίνα βρίσκεται το γνωστό βάραρθρο "Αγριοτσόπακας". Γειτονεύει με τους οικισμούς Φτείο και Αγ. Βαρβάρα.
Ο Τσόπακας μετά τον Καλικράτη διοικητικά ανήκει στο τοπικό διαμέρισμα Δρυάλου της Δημοτικής Ενότητας Οιτύλου του Δήμου Ανατολικής Μάνης.
Κατηγορία:Χωριά του νομού Λακωνίας Κατηγορία:Μάνη Κατηγορία:Δήμος Ανατολικής Μάνης
Διαγωνισμός Τραγουδιού Eurovision 2001
Ο Διαγωνισμός Τραγουδιού Eurovision 2001 ήταν ο 46ος Διαγωνισμός Τραγουδιού Eurovision. Διεξήχθη στις 12 Μαΐου 2001, στην Κοπεγχάγη της Δανίας, μετά τη νίκη των Αδελφών Όλσεν στο διαγωνισμό του στη Στοκχόλμη της Σουηδίας με το τραγούδι "Fly on the Wings of Love". Αυτή ήταν η δεύτερη φορά που ο διαγωνισμός διεξήχθη σε Δανέζικο έδαφος, μετά το διαγωνισμό του, 37 χρόνια νωρίτερα. 23 χώρες έλαβαν μέρος στο διαγωνισμό, που πραγματοποιήθηκε στις 12 Μαΐου 2001. Ο χώρος διεξαγωγής ήταν το Στάδιο Πάρκεν, ο μεγαλύτερος χώρος που φιλοξένησε ποτέ το διαγωνισμό μέχρι το 2019. Συνολικά 35.000 θεατές είδαν το σόου ζωντανά από μέσα στο γήπεδο, σπάζοντας το ρεκόρ των 16.000 που κατείχε η διοργανώτρια Σουηδία του προηγούμενου έτους.
Το σόου άνοιξε από τους αδελφούς Όλσεν, με ένα απόσπασμα από το νικητήριό τους τραγούδι "Fly on the Wings of Love", ακολουθούμενο από το τελευταίο τους single "Walk Right Back", το οποίο ήταν ήδη ένα επιτυχημένο χιτ στη Δανία εκείνη την εποχή. Οι παρουσιαστές ήταν η Δανέζα δημοσιογράφος και παρουσιάστρια τηλεοπτικών εκπομπών Νατάσια Κρόν Μπάκ και ο διάσημος Δανός ηθοποιός Σόρεν Πίλμαρκ, όπου έκαναν όλη την παρουσίασή τους με ομοιοκαταληξία.
Η Γαλλία, η Ελλάδα και η Σλοβενία ήταν τα μεγάλα φαβορί για να κερδίσουν το διαγωνισμό. Ωστόσο, καθώς η ψηφοφορία προχωρούσε, ήταν ένας αγώνας "στήθος με στήθος" ανάμεσα στην Εσθονία και στη διοργανώτρια Δανία. Το διαγωνισμό κέρδισε η, εκπροσωπούμενη από τους Τάνελ Πάνταρ, Ντέιβ Μπέντον και 2XL με το τραγούδι "Everybody", γραμμένο από τους Ivar Must και Maian-Anna Karmas, το οποίο συγκέντρωσε συνολικά 198 βαθμούς. Η διοργανώτρια Δανία, τερμάτισε στη 2η θέση με 177 βαθμούς. Στην 3η θέση ήρθε η Ελλάδα με 147 βαθμούς, δίνοντας στη χώρα το καλύτερο αποτέλεσμα μέχρι αυτό το σημείο. Η Γαλλία ήρθε 4η με 142 βαθμούς και στην 5η θέση η Σουηδία με 100 βαθμούς.
Ο τραγουδιστής του νικητήριου τραγουδιού, Ντέιβ Μπέντον, ο οποίος γεννήθηκε και μεγάλωσε στην Αρούμπα, έγινε το πρώτο μαύρο πρόσωπο και σε ηλικία 50 ετών και 101 ημερών, ο μεγαλύτερος σε ηλικία συμμετέχων που κέρδισε τον διαγωνισμό. Επιπλέον, αυτή ήταν η πρώτη νίκη για ένα από τα κράτη της Βαλτικής και μία από τις πρώην σοβιετικές δημοκρατίες.
Τοποθεσία
Διοργανώτρια χώρα ήταν η Δανία και πόλη η πρωτεύουσα Κοπεγχάγη. Το στάδιο Πάρκεν είναι ένα ποδοσφαιρικό γήπεδο στην επαρχία Ίντρε Έστεμπρο της Κοπεγχάγγης και η κατασκευή του διήρκεσε από το 1990 ως το 1992.
Ο εθνικός ραδιοτηλεοπτικός φορέας της Δανίας αντιμετώπισε ορισμένα προβλήματα κατά την οργάνωση του διαγωνισμού, όπως η έλλειψη κονδυλίων και η αναζήτηση κατάλληλου χώρου. Οι τρεις μεγαλύτερες πόλεις της Δανίας - Κοπεγχάγη, Ώρχους και Όντενσε - όλες υπέβαλαν προσφορές για τη διοργάνωση του διαγωνισμού. Τελικά, ο DR επέλεξε το μεγάλο γήπεδο ποδοσφαίρου Parken ως τόπο φιλοξενίας, αφού η εταιρεία που διοικούσε το στάδιο συμφώνησε να προσθέσει μια αναδιπλούμενη στέγη στο κτίριο. Αυτή η λύση το κατέστησε το μεγαλύτερο χώρο που φιλοξένησε έναν Διαγωνισμό Τραγουδιού της Eurovision, αλλά η κλίμακα δεν ήταν εντελώς επιτυχής: πολλοί από τους 38.000 ανθρώπους στο κοινό δεν μπορούσαν να δουν τη σκηνή και για πολλές συμμετοχές η αίθουσα φαινόταν να είναι πολύ μεγάλη.
Μορφή
Το λογότυπο του διαγωνισμού τραγουδιού της Eurovision 2001 έγινε από τέσσερις κύκλους, τοποθετημένους σε σχήμα καρδιάς. Οι τέσσερις κύκλοι ήταν επίσης παρόντες στο σχεδιασμό της σκηνής, με την ελαφριά κατασκευή να κατασκευάζεται από τους ίδιους τέσσερις δακτυλίους.
Περιστατικά
Στο διαγωνισμό έγιναν πολλά περιστατικά που προκάλεσαν σχόλια. Ο τηλεοπτικός σχολιαστής του Ηνωμένου Βασίλειεου, Τέρι Γουόγκαν, έκανε επανειλημμένα αρνητικά σχόλια για τους παρουσιαστές και τους έδωσε το προσωνύμιο "Δρ Θάνατος και Μικρή Γοργόνα"), επειδή όλη η παρουσίασή τους έγινε με ομοιοκαταληξία. Οι Δανοί δυσαρεστήθηκαν με την προσβολή και το BBC υποχρεώθηκε να ζητήσει συγνώμη για τα σχόλια του Γουόγκαν. Το σουηδικό τραγούδι "Listen To Your Heartbeat", κατηγορήθηκε ότι ήταν προϊόν λογοκλοπής από τη βελγική συμμετοχή του 1996 "Liefde is een kaartspel". Εν τέλει η EBU αποφάσισε το ζήτημα να επιλυθεί μέσω δικαστηρίων και επιτράπηκε στο τραγούδι να συμμετάσχει για όσο καιρό τα δικαστήρια δεν το είχαν ανακηρύξει προϊόν λογοκλοπής. Στην αρχή οι καταγγελίες απορρίφθηκαν από τους Σουηδούς τραγουδοποιούς, όμως μετά την πίεση των Βέλγων τραγουδοποιών και την οργάνωση SABAM για επίλυση μέσω της δικαστικής οδού, συμφωνήθηκε να τακτοποιηθεί το θέμα με την πληρωμή μετρητών.
Τέλος, το δανέζικο συγκρότημα Aqua τραγούδησαν μία μίξη τραγουδιών τους, με τον κόσμο να παραπονιέται για λιγάκι αγενή παράσταση, καθώς τόσο στην αρχή όσο και στο τέλος του τραγουδιού "Barbie Girl" ακούστηκαν βρισιές.
Συμμετέχουσες χώρες
Οι χώρες που είχαν υποβιβαστεί το 1999 (Βοσνία και Ερζεγοβίνη, Ελλάδα, Λιθουανία, Πολωνία, Πορτογαλία, Σλοβενία) επέστρεψαν το 2001. Λόγω των χαμηλών βαθμολογιών τους στους 5 τελευταίους διαγωνισμούς, υποβιβάστηκαν η Αυστρία, το Βέλγιο, η Πρώην Γιουγκοσλαβική Δημοκρατία της Μακεδονίας, η Κύπρος, η Φινλανδία, η Ρουμανία και η Ελβετία.
Επιστροφές καλλιτεχνών
Ο Τάνελ Πάνταρ έκανε φωνητικά στην Ινές στο διαγωνισμό του 2000.
Αποτελέσματα
Οι χώρες με έντονους χαρακτήρες επιτράπηκαν να συμμετέχουν στο Διαγωνισμό Τραγουδιού της Eurovision 2002.
12 βαθμοί
Ακολουθεί μια περίληψη όλων των 12 πόντων στον τελικό:
Διεθνείς μεταδόσεις και ψηφοφορία
Στον παρακάτω πίνακα φαίνεται η σειρά με την οποία ψήφισαν οι χώρες, ο εκπρόσωπος της βαθμολογίας και ο σχολιαστής που ήταν αρμόδιος για την τηλεοπτική και ραδιοφωνική κάλυψη του διαγωνισμού στην εκάστοτε γλώσσα της χώρας.
Βραβείο Μπάρμπαρα Ντεξ
Το βραβείο Μπάρμπαρα Ντεξ κέρδισε η συμμετοχή της Πολωνίας (Piasek), για το χειρότερο ντύσιμο.
Επίσημο μουσικό άλμπουμ
Το Eurovision Song Contest: Copenhagen 2001 ήταν το επίσημο άλμπουμ του διαγωνισμού του 2001, το οποίο συντάχθηκε από την Ευρωπαϊκή Ραδιοτηλεοπτική Ένωση και κυκλοφόρησε από την EMI Records και την CMC International στις 5 Μαΐου 2001. Το άλμπουμ περιελάμβανε και τα 23 τραγούδια που εισήλθαν στο διαγωνισμό του 2001.
Εξωτερικοί σύνδεσμοι
2001
KiCad
Το πρόγραμμα αυτό αναπτύχθηκε από τον Jean-Pierre Charras ερευνητή του LIS (Laboratoire des Images et des Signaux) και διδάσκαλο στο IUT de Saint Martin d'Heres στη Γαλλία, στον τομέα των ηλεκτρικών.
Εργαλεία
thumb|right|200px|Διαχειριστής έργων KiCad. Τα εργαλεία που παρέχονται είναι τα εξής:
Υπάρχει επίσης ένα εργαλείο (στο πρόγραμμα ανάπτυξης τυπωμένων κυκλωμάτων) τρισδιάστατης απεικόνισης του τυπωμένου κυκλώματος (3D View).
Πλατφόρμες
Το KiCAD διατίθεται για πολλά λειτουργικά συστήματα όπως:
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Γραφικά υπολογιστών
Ομπερναί
Η πόλη, κτισμένη στους πρόποδες των Βοσγίων, βρίσκεται 20 λεπτά νοτιοδυτικά του Στρασβούργου, είναι πολύ κοντά στο διεθνές αεροδρόμιο του Εντζέμ (Entzheim) και απέχει 30 λεπτά από το γερμανικό δίκτυο αυτοκινητοδρόμων που συνδέουν τη Φρανκφούρτη (Γερμανία) με τη Βασιλεία (Ελβετία).
Είναι η δεύτερη πιο επίσκέψιμη πόλη της Αλσατίας μετά το Στρασβούργο, ιδιαίτερα για τις όμορφες προσόψεις των σπιτιών της αλλά και τις τοπικές σπεσιαλιτέ και τα κρασιά της.
Ιστορία
Το Ομπερναί εμφανίζεται για πρώτη φορά σε κείμενα του 778. Η πόλη αναφέρεται, τον 8ο αιώνα, ως ιδιοκτησία των δουκών της Αλσατίας και γενέτειρα της προστάτιδας αγίας της Αλσατίας, της Αγίας Οντίλ (Sainte Odil), θυγατέρας του Δούκα Adalric. Στην περιοχή ιδρύονται δύο μονές, του Οενμπούργκ (Hohenbourg) (μονή της Αγίας Οντίλ) και του Νιντερμύνστερ (Niedermunster), που ίδρυσαν η Αγία και ο πατέρας της.
Στα τέλη του 11ου αιώνα η δυναστεία των Χοενστάουφεν κατασκευάζει ένα κάστρο στην περιοχή. Το 1240 αποδίδει στον οικισμό που δημιουργείται από το κάστρο το προνόμιο δημιουργίας πόλης και το 1280 το Ομπερναί γίνεται αυτοκρατορική πόλη, η οποία ευημερεί. Το 1340 η πόλη συμμετέχει στη δημιουργία της "Δεκαπόλεως", μιας συμμαχίας δέκα πόλεων, την οποία απαρτίζουν οι "αυτοκρατορικές" πόλεις της Αλσατίας Βισενμπούρ (Wissembourg), Αγκνώ (Haguenau), Ροζέμ (Rosheim), Σελεστά (Sélestat), Καϊζερσμπέρ (Kaysersberg), Κολμάρ (Colmar), Τυρκέμ (Turckheim), Μινστέρ (Munster) και Μυλούζ (Mulhouse). Η συνέπεια τού να είναι αυτοκρατορική πόλη σημαίνει ότι εξαρτάται απευθείας από τον αυτοκράτορα, ο οποίος είναι υπεύθυνος για την οχύρωση και την άμυνά της με την υποχρέωση, από πλευράς πόλης, να τον στηρίζει και να του παρέχει υποτελείς και ένοπλους άνδρες. Κατά τα τέλη του Μεσαίωνα η πόλη είναι περικλεισμένη από τείχος με 38 πύργους και 12 πύλες. Το Ομπερναί γίνεται ένα μικρό κράτος εν κράτει: Αυτοδιοικείται, θεσπίζει κανονισμούς, βάζει φόρους, έχει δική του δικαστική εξουσία και ποινικό σύστημα. Η πόλη φθάνει στο απόγειό της τον 15ο και 16ο αιώνα, ενώ τον 17ο αποκτά λεπροκομείο, νοσοκομείο και τρία λουτρά. Στον τριακονταετή πόλεμο υφίσταται σημαντικές καταστροφές, κυρίως από τους Ελβετούς.
left|thumb|300px|Ομπερναί: Το Δημαρχείο
Το 1679 το Ομπερναί, σύμφωνα με τη συνθήκη της Νιμέγκ, γίνεται γαλλική βασιλική πόλη και χάνει την πολιτική αυτονομία που απολάμβανε κατά την υπαγωγή της στην Αγία Γερμανική Αυτοκρατορία. Ωστόσο, η πόλη συνεχίζει να ευημερεί και κατά το 18ο αιώνα.
Το 1871 η πόλη περνά, όπως και ολόκληρη η Αλσατία, υπό γερμανική κυριαρχία. Με το τέλος του Α΄ Παγκοσμίου Πολέμου το 1918 επανέρχεται υπό γαλλική κυριαρχία. Κατά το Β΄ Παγκόσμιο Πόλεμο καταλαμβάνεται από τους Γερμανούς και απελευθερώνεται από τα γαλλικά στρατεύματα το 1945.
Σημείωση
Πολλά τοπωνύμια στην Αλσατία έχουν γερμανική προέλευση, προφέρονται όμως με τρόπο που ελαφρώς ξενίζει, ειδικά τους γερμανομαθείς. Χαρακτηριστικό παράδειγμα είναι η πόλη του Αγκνώ (Hagenau), η οποία γερμανικά θα προφερόταν Χάγκεναου, ενώ στην αλσατική διάλεκτο προφέρεται "Χαβενά".
Παραπομπές
Κατηγορία:Πόλεις της Αλσατίας Κατηγορία:Πρώην δημοκρατίες
Ανεμόμυλος Αχαΐας
Ο Ανεμόμυλος είναι παραθαλάσσια οικιστική τοποθεσία και συνοικία των Τσουκαλαίικων στην Αχαΐα. Ήταν άλλοτε αναγνωρισμένος αυτόνομος οικισμός, από τις 19/03/1967 έως ότου καταργήθηκε ως τέτοιος στις 09/05/2011 και σύμφωνα με μαρτυρίες υπάρχει ως θέση με αυτήν την ονομασία τουλάχιστον από το 1890.
Τοποθεσία
Ο Ανεμόμυλος αποτελεί ουσιαστικά το δυτικό μέρος της περιφέρειας (περιοχής) των Τσουκαλαίικων και συνορεύει με τα Καμίνια στα δυτικά στο κοντά στην θέση Σκάγια(ς).
Η οικιστική ζώνη του Ανεμόμυλου εκτείνεται κατά μήκος της Παλαιάς Εθνικής Οδού Πατρών-Πύργου σε μια απόσταση μικρότερη του ενός χιλιομέτρου, καθώς και χαμηλότερα και βορείως της Νέας Εθνικής Οδού Πατρών-Πύργου έως και τις ακτές του Πατραϊκού κόλπου, μία απόσταση δηλαδή μικρότερη των 150 μέτρων σε νοητή ευθεία. Απέχει λιγότερο από μισό χιλιόμετρο από τον πυρήνα του οικισμού των Τσουκαλαίικων, σχεδόν 2 χιλιόμετρα από το κέντρο των Καμινίων, επίσης τα Βραχναίικα βρίσκονται περίπου 3 χιλιόμετρα μακριά, καθώς και στα 14 χιλιόμετρα το μέσω της Π.Ε.Ο. Πατρών-Πύργου είναι η πόλη της Πάτρας.
Συγκοινωνίες
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Τσουκαλαίικα / Tsoukaleika". Κοντά στην περιοχή, στη θέση "Σκάγιας", τερματίζει η γραμμή 501 προς Τσουκαλαίικα του αστικού ΚΤΕΛ Πάτρας.
Πηγές
Κατηγορία:Χωριά του νομού Αχαΐας
Ευρωσκεπτικισμός
thumb|150px|right|Πολυγλωσσικό φανελάκι διαμαρτυρίας εναντίον του Ευρωπαϊκού Συντάγματος Ο Ευρωσκεπτικισμός είναι νεολογισμός που εκφράζει μια ιδεολογία αμφιβολίας ή αντίθεσης προς στην Ευρωπαϊκή Ένωση (ΕΕ) και την Ευρωζώνη (ΟΝΕ). Κάποιοι ευρωσκεπτικιστές διαφωνούν με την προσπάθεια περαιτέρω επέκτασής της, άλλοι διαφωνούν με την παρούσα μορφή της, ενώ κάποιοι είναι ακόμα και υπέρ της διάλυσής της. Η Δανία, το Ηνωμένο Βασίλειο και η Αυστρία είναι χώρες με έντονο ευρωσκεπτικισμό. Για παράδειγμα, το Ανεξάρτητο Κόμμα του Ηνωμένου Βασιλείου (UKIP), το οποίο ήρθε δεύτερο με ποσοστό 16,5% στις ευρωεκλογές του 2009, υποστήριξε την ολική αποχώρηση της Βρετανίας από την Ευρώπη των 27. Τελικά, με δημοψήφισμα τις 23 Ιουνίου 2016 υπερψηφίστηκε η αποχώρηση της χώρας από την Ευρωπαϊκή Ένωση.
Ο ευρωσκεπτικισμός δεν αποτελεί μια ενιαία πολιτική/πολιτισμική αντίληψη. Διακρίνεται στον ευρωσκεπτικισμό που εντάσσεται σε μια εθνικιστική αφήγηση, στον ευρωσκεπτικισμό που εντάσσεται σε μια ριζοσπαστική αντικαπιταλιστική αφήγηση, και στον ευρωσκεπτικισμό που αποτελεί αντίδραση μεγάλης μερίδας Ευρωπαίων πολιτών απέναντι στο έλλειμμα δημοκρατίας στην Ευρωπαϊκή Ένωση. Η ριζοσπαστική αντικαπιταλιστική αφήγηση χαρακτηρίζεται δομικά από την άρνηση/απόρριψη της Ευρωπαϊκής Ένωσης και της παγκοσμιοποίησης εν γένει,  θεωρώντας πως η παγκοσμιοποίηση είναι άδικη και εκμεταλλευτική για το σύνολο των φτωχών κοινωνικών ομάδων κάθε έθνους. Αυτή η αντίληψη προάγει τόσο την απόρριψη της παγκοσμιοποίησης, όσο και την απόρριψη του σύγχρονου εθνικισμού ως πλευρές της ίδιας καπιταλιστικής διαδικασίας, προς όφελος μιας συναδέλφωσης των λαών με σεβασμό στην κουλτούρα κάθε έθνους ή εθνοτικής ομάδας.
Επιλεκτικές Εξαιρέσεις (opt-outs)
Περιστασιακά κάποιες χώρες διαπραγματεύονται την αποδέσμευσή τους από ορισμένες νομοθεσίες ή συνθήκες της ΕΕ, κάτι το οποίο εκφράζει απευθείας αντίθεση σε κυβερνητικό εθνικό επίπεδο. Μέχρι τον Ιούνιο του 2009 τέσσερα κράτη - μέλη είχαν διασφαλίσει τέτοιες εξαιρέσεις: η Δανία, το Ηνωμένο Βασίλειο, η Ιρλανδία και η Σουηδία.
Δυνητική Υπερδύναμη
Υπερδύναμη είναι μια πολιτεία με αρχηγική θέση σε ένα διεθνές σύστημα που έχει τη δυνατότητα να επηρεάσει γεγονότα προς όφελος των συμφερόντων της και να προβάλλει εξουσία σε παγκόσμια κλίμακα ώστε να προστατεύσει αυτά τα συμφέροντα. Η καθηγήτρια Άλις Μίλλερ (Alice Miller) ορίζει την υπερδύναμη ως «μια χώρα που έχει την ικανότητα να προβάλλει κυριαρχική δύναμη και επιρροή οπουδήποτε στον κόσμο και, ορισμένες φορές, σε περισσότερες από μια περιοχές της γης ταυτόχρονα, οπότε και έχει τη δυνατότητα να επιβάλλει μια κατάσταση παγκόσμιας ηγεμονίας.»
Πολλοί ακαδημαϊκοί και πολιτικοί πιστεύουν ότι η ΕΕ είναι ή θα γίνει υπερδύναμη μέσα στον 21ο αιώνα λόγω του μεγάλου πληθυσμού, της μεγάλης οικονομίας της και του πολύ καλού βιοτικού επιπέδου κατοίκων κάποιων κρατών-μελών.
Αν η Συνθήκη της Λισαβόνας επικυρωθεί θα προσδώσει στην ΕΕ ισχυρά χαρακτηριστικά υπερδύναμης καθώς τρία σημαντικά σημεία της είναι:
Ο ίδιος ο Τσώρτσιλ, βλέποντας τις ΗΠΑ να θριαμβεύουν στον Β΄ Παγκόσμιο Πόλεμο τόνισε την ανάγκη για την δημιουργία των «Ηνωμένων Πολιτειών της Ευρώπης».
906 Ρεπσόλδη
Η Ρεπσόλδη (Repsolda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,165. Ανακαλύφθηκε το 1918 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου, και πήρε το όνομά της προς τιμή του Γερμανού αστρονόμου και πυροσβέστη Γιόχαν Γκέοργκ Ρέπσολντ, ιδρυτή και πρώτου διευθυντή του Αστεροσκοπείου του Αμβούργου.
Ευρωσκεπτικισμός
Δυνητική Υπερδύναμη
Η προοπτική αυτή δημιουργεί μεγάλες ανησυχίες στους ευρωσκεπτικιστές κυρίως λόγω της αποτυχημένης νεοσυντηρητικής Αμερικανικής εξωτερικής πολιτικής καθώς και της απειλής εξάλειψης εθνικής ηγεμονίας στα κράτη-μέλη.
906 Ρεπσόλδη
Φυσικά χαρακτηριστικά
Η μέση διάμετρος της Ρεπσόλδης εκτιμάται σε 69,5 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,058. Είναι άγνωστο αν και με ποια περίοδο περιστρέφεται η Ρεπσόλδη γύρω από τον εαυτό της.
Εξωτερικοί σύνδεσμοι
Ρεπσολδη
Ευρωσκεπτικισμός
ΕΕ και Περιβάλλον
Τον Ιούνιο του 2009 η οργάνωση «Πράσινοι 10», αποτελούμενη από 10 περιβαλλοντικές μη κυβερνητικές οργανώσεις, δημοσίευσε μια έκθεση με την οποία ασκεί δριμεία κριτική στην Ευρωπαϊκή Επιτροπή. Η δημοσίευση αφορά την προεδρία Μπαρόζο 2004-2009 την οποία βαθμολογεί ανάλογα με την επίδοσή της σε διάφορους τομείς. Οι πιο χαμηλές βαθμολογίες είναι οι εξής:
«''Το 2005 η επιτροπή παρουσίασε ένα μη εμπνευσμένο και ελαφρώς ακατάληπτο σχέδιο για τη νέα ευρωπαϊκή στρατηγική βιώσιμης ανάπτυξης. Παρ' όλο που η Αυστριακή προεδρία πρόσφερε κάποια ενορατική θεσμική διαδικασία, το αποτέλεσμα ήταν απογοητευτικό. Ο υπόλοιπος κόσμος αντιμετωπίζεται ανταγωνιστικά ενώ η βιωσιμότητα απαιτεί ξεκάθαρα κοινωνικά και περιβαλλοντικά εργαλεία και αλληλεγγύη μεταξύ των κρατών. Συνολικά οι επιδόσεις της ΕΕ ήταν φτωχές: Δε κατάφερε να παράγει ένα σχέδιο για την αφαίρεση περιβαλλοντικά προβληματικών επιχορηγήσεων ούτε παρουσίασε προτάσεις για περιβαλλοντικές φορολογικές μεταρρυθμίσεις''».
Κανένας τομέας δεν βαθμολογείται με πάνω από 7/10 ενώ η συνολική βαθμολογία είναι 4.4/10.
Επίσης, η έκθεση θεωρεί πως η ΕΕ απέτυχε στην προσπάθειά της να προστατεύσει το δίκτυο περιοχών Natura 2000 και την καθιστά υπεύθυνη για συχνές υποχωρήσεις σε βιομηχανικά και οικονομικά συμφέροντα.
«Η ΕΕ βρίσκεται μπροστά σε ένα κρίσιμο δίλημμα: να συνεχίσει τη μέχρι σήμερα αναπτυξιακή πορεία της με τις γνωστές πλέον αρνητικές επιπτώσεις στο περιβάλλον ή να στραφεί με έργα και δεσμεύσεις στην πράσινη ανάπτυξη.», Νίκος Χαραλαμπίδης, διευθυντής του ελληνικού γραφείου της Greenpeace
Δωρόθεος Στέκας
Ο Δωρόθεος Στέκας (1913 - 14 Αυγούστου 2001) ήταν μητροπολίτης Σύρου, Τήνου και Μυκόνου. Γεννήθηκε στη Μύκονο το 1913. Μετά τις εγκύκλιες σπουδές του στη Σύρο, αποφοίτησε απ' τη Θεολογική Σχολή Αθηνών το 1937 όπου και συνέχισε επί μια διετία παρακολουθώντας μαθήματα στη Νομική Σχολή. Χειροτονήθηκε Διάκονος το 1934 και πρεσβύτερος - αρχιμανδρίτης το 1940. Τοποθετήθηκε ως ιεροκήρυκας στην Ιερά Μητρόπολη Σύρου καθώς και Ηγούμενος της Μονής Τουρλιανής στη Μύκονο (1940-1965) την ιστορία της οποίας και συνέγραψε. Κατά τη διάρκεια της κατοχής στη Μονή αυτή περιέθαλψε Έλληνες και Άγγλους των οποίων και διευκόλυνε τη φυγάδευσή τους στη Μέση Ανατολή. Για την αντιστασιακή του αυτή δραστηριότητα τιμήθηκε τόσο από την Εκκλησία όσο και από την Πολιτεία με πολλά παράσημα και διακρίσεις. Μητροπολίτης Σύρου εκλέχθηκε το 1965.
Στα έργα του Δωροθέου στην Ιερά Μητρόπολη Σύρου περιλαμβάνονται η ανέγερση Εκκλησιαστικού οικοτροφείου, Γηροκομείου, Μουσείου (εκκλησιαστικού), καθώς και πνευματικά κέντρα. Επίσης διετέλεσε τοποτηρητής των Ιερών Μητροπόλεων Παροναξίας και Θήρας, ενώ είχε επισκεφθεί πολλά Πατριαρχεία και ξένες Εκκλησίες, από τις οποίες και είχε λάβει πολλές διακρίσεις.
Ο Μητροπολίτης Δωρόθεος, κατά τη διάρκεια της Δικτατορίας, με σειρά επιστολών του προς τον δικτατορικό Αρχιεπίσκοπο Ιερώνυμο Κοτσώνη ζητούσε άδεια να επισκεφθεί τους εξόριστους στη Γυάρο αλλά και κατέθεσε πρόταση για την απελευθέρωση των εξορίστων του νησιού. Ο Ιερώνυμος όμως απέρριψε τα αιτήματα του Μητροπολίτη Δωρόθεου.
Παραπομπές
Κατηγορία:Μητροπολίτες Σύρου, Τήνου, Άνδρου, Κέας και Μήλου
IPhone 13
Τα iPhone 13 και iPhone 13 Mini είναι μια έξυπνα τηλέφωνα της Apple Inc. Είναι τα iPhone της δέκατης πέμπτης γενιάς, με τη χαμηλότερη τιμή, και διαδέχονται τα απλά iPhone 12. Παρουσιάστηκαν σε μια εκδήλωση της Apple στο Apple Park στο Κουπερτίνο της Καλιφόρνιας στις 14 Σεπτεμβρίου 2021, μαζί με τα κορυφαία iPhone 13 Pro και iPhone 13 Pro Max.
Παραπομπές
Κατηγορία:IOS (Apple) Κατηγορία:IPhone
Photo - Finish
Το Photo - Finish είναι το έβδομο στούτιο άλμπουμ του blues και rock τραγουδιστή και κιθαρίστα Rory Gallagher. Κυκλοφόρησε το 1978 και φανερώνει μια ροπή του καλλιτέχνη σε έναν πιο σκληρό ήχο, σε αντίθεση με τους folk πειραματισμούς που εμφανίστηκαν σε προηγούμενες δουλειές του.
Κυκλοφορία
Το "Photo - Finish" πρωτοκυκλοφόρησε σε μορφή βινυλίου το 1978 και επανακυκλοφόρησε το 1999 σε μορφή CD, με δύο επιπλέον κομμάτια, στην λίστα τραγουδιών.
Καλλιρρόη Κιλκίς
Για οικισμούς στην Ελλάδα με το ίδιο όνομα δείτε το λήμμα: Καλλιρρόη (αποσαφήνιση)
Η Καλλιρρόη  είναι ημιορεινό χωριό του Κιλκίς σε υψόμετρο 220 μέτρων.
Γεωγραφία - Ιστορία
Η Καλλιρρόη βρίσκεται στους δυτικούς πρόποδες των Κρουσσίων (όρος Δύσωρο). Είναι κτισμένη ανατολικά της λίμνης Δοϊράνης και δίπλα στην εθνική οδό Θεσσαλονίκης - Δοϊράνης. Απέχει 34 χλμ. βόρεια από το Κιλκίς και 78 χλμ. βόρεια από τη Θεσσαλονίκη. Ως οικισμός αναφέρεται επίσημα, μετά την απελευθέρωση, το 1919 με το παλιό του όνομα Καρατζαλή να ανήκει στην τότε κοινότητα Ροδώνος. Μετονομάστηκε σε Καλλιρρόη το 1927 και το 1934 με το ΦΕΚ 341Α-08/10/1934 αποσπάται από το νομό Θεσσαλονίκης και υπάγεται στο νομό Κιλκίς. Σύμφωνα με το πρόγραμμα Καλλικράτης, μαζί με το Μυριόφυτο και το Νέο Μυριόφυτο αποτελούν την τοπική κοινότητα Μυριοφύτου που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 έχει πληθυσμό 40 κατοίκους.
Παραπομπές
Κατηγορία:Χωριά του νομού Κιλκίς Κατηγορία:Δήμος Κιλκίς
Πολιτική του Θιβέτ
Το Θιβέτ έχει διαρχικό κυβερνητικό σύστημα, όπως και ολόκληρη η Κίνα. Αμφότεροι ο πρόεδρος της Αυτόνομης Επαρχίας του Θιβέτ και ο πρόεδρος του τοπικού Κογκρέσου του Λαού είναι διά νόμου θιβετιανής εθνικότητας. Υπάρχει επίσης ένας γραμματέας του κομμουνιστικού Κόμματος της Κίνας, η αρμοδιότητα του οποίου εναπόκειται στις διαφωνίες. Ιστορικά, μερικές φορές είχε πολιτική εξουσία και ο Δαλάι Λάμα.
1907-1952
Silöns (πρωθυπουργοί) της κυβέρνησης Ganden Podrang:
Αυτόνομη Επαρχία του Θιβέτ
Η μετάβαση από το καθεστώς των Λάμα ξεκίνησε το 1951 με την υπογραφή συμφωνίας 17 σημείων για την ειρηνική απελευθέρωση του Θιβέτ ανάμεσα στην Κεντρική Λαϊκή Κυβέρνηση της Λαϊκής Δημοκρατίας της Κίνας και το Δαλάι Λάμα. Το 1956 ιδρύθηκε μια "Προπαρασκευαστική Επιτροπή για την Αυτόνομη Επαρχία του Θιβέτ" (PCART) θεσμοθετώντας ένα παράλληλο διοικητικό σύστημα εντός των κομμουνιστικών γραμμών. Η μετάβαση σε μια κοσμική κυβέρνηση ολοκληρώθηκε το 1965οπότε με νόμο το Θιβέτ απέκτησε αυτονομία.
Πρόεδροι της Αυτόνομης Επαρχίας του Θιβέτ
Ο πρόεδρος είναι ο κατ' όνομα επικεφαλής της Αυτόνομης Επαρχίας του Θιβέτ, που αποτελεί διοικητική διαίρεση της Κίνας, τύπου επαρχίας. Οι πρόεδροι και οι θητείες τους αναφέρονται πιο κάτω. Πρακτικά, ο πρόεδρος είναι κατώτερος από το γραμματέα του παραρτήματος του κομμουνιστικού Κόμματος της Κίνας.
πρόεδρος της Λαϊκής Επιτροπής Αρχηγός της Επαναστατικής Επιτροπής Όπως συνέβαινε και σε άλλες περιοχές της Κίνας, στη διάρκεια της Πολιτιστικής Επανάστασης η περιφερειακή κυβέρνηση αντικαταστάθηκε από μια επαναστατική επιτροπή. πρόεδροι της Κυβέρνησης του Λαού
Παραπομπές
Πολιτική
Ευρωπαϊκό πρωτάθλημα καλαθοσφαίρισης νέων ανδρών
Το Ευρωπαϊκό πρωτάθλημα καλαθοσφαίρισης νέων ανδρών (ή Πανευρωπαϊκό πρωτάθλημα Μπάσκετ Νέων Ανδρών U20, αγγλικά: FIBA Europe Under-20 Championship) είναι διοργάνωση της καλαθοσφαίρισης που εγκαινιάστηκε το 1992.
Προηγουμένως ονομαζόταν Ευρωπαϊκό πρωτάθλημα για άνδρες ηλικίας 22 και κάτω (European Championship for Men '22 and Under). Ως το 2004 οι αγώνες διεξάγονταν κάθε δύο χρόνια, ενώ από το 2004 και μετά κάθε χρόνο.
Η σημερινή πρωταθλήτρια Ευρώπης (2023) είναι η Γαλλία.
Κατηγορία A
Η Κατηγορία A είναι η ανώτερη του πρωταθλήματος κάτω των 20 ετών, το οποίο διοργανώνεται από την FIBA Europe. Οι ομάδες αυτές βρίσκονται πάντα στην κατηγορία A και δεν έχουν υποβιβαστεί ποτέ στην κατηγορία B: